CELEX: 32021D0316(02)
Language: bg
Date: 2021-03-11 00:00:00
Title: Решение на Комисията от 11 март 2021 година за одобряване на методика за техническата оценка на изпитваните изделия, която да служи при определянето на тютюневи изделия с характерни вкусово-ароматни качества 2021/C 89 I/01

16.3.2021   
               
               
                  BG
               
               
                  Официален вестник на Европейския съюз
               
               
                  CI 89/1
               
            
         РЕШЕНИЕ НА КОМИСИЯТА
         от 11 март 2021 година
         за одобряване на методика за техническата оценка на изпитваните изделия, която да служи при определянето на тютюневи изделия с характерни вкусово-ароматни качества
         (2021/C 89 I/01)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение за изпълнение (ЕС) 2016/786 на Комисията от 18 май 2016 г. за определяне на процедурата за създаването и дейността на независима консултативна група, която подпомага държавите членки и Комисията при определянето дали тютюневи изделия притежават характерни вкусово-ароматни качества (1), и по-специално член 9, параграф 2 от него,
         като има предвид, че:
         
                     (1)
                  
                  
                     С Директива 2014/40/ЕС на Европейския парламент и на Съвета (2) се забранява пускането на пазара на тютюневи изделия (цигари и тютюн за ръчно свиване на цигари) с характерни вкусово-ароматни качества.
                  
               
                     (2)
                  
                  
                     С Регламент за изпълнение (ЕС) 2016/779 на Комисията (3) се определят единни правила относно процедурите за определяне дали тютюнево изделие притежава характерни вкусово-ароматни качества.
                  
               
                     (3)
                  
                  
                     В съответствие с Решение за изпълнение (ЕС) 2016/786 независимата консултативна група („групата“) определя и, ако е необходимо, актуализира методиката за техническата оценка на тютюневите изделия , насочeни към нея от държава членка или от Комисията с цел представяне на становище дали тези изделия притежават характерни вкусово-ароматни качества.
                  
               
                     (4)
                  
                  
                     На заседанието си от 24 юни 2020 г. групата прие „Методика в подкрепа на решението дали дадено тютюнево изделие притежава характерни вкусово-ароматни качества“, като на 2 септември 2020 г. в нея са направени някои незначителни редакторски изменения.
                  
               
                     (5)
                  
                  
                     В съответствие с член 9, параграф 2 от Решение за изпълнение (ЕС) 2016/786 методиката за техническата оценка на изпитваните изделия за целите на определянето дали тези тютюневи изделия притежават характерни вкусово-ароматни качества, се представя на генералния директор за одобрение и може да се прилага само след получаване на такова одобрение.
                  
               РЕШИ:
         
            Член единствен
            Одобрява се описаната в приложението към настоящото решение методика за техническата оценка на изпитваните изделия, която да служи при определянето на тютюневи изделия с характерни вкусово-ароматни качества.
         
         
            Съставено в Брюксел на 11 март 2021 година.
            
               
                  За Комисията
               
               Sandra GALLINA
               
                  Генерален директор
               
               
                  на ГД „Здравеопазване и безопасност на храните“
               
            
         
         
            (1)  ОВ L 131, 20.5.2016 г., стр. 79.
         
            (2)  Директива 2014/40/ЕС на Европейския парламент и на Съвета от 3 април 2014 г. за сближаване на законовите, подзаконовите и административните разпоредби на държавите членки относно производството, представянето и продажбата на тютюневи и свързани с тях изделия и за отмяна на Директива 2001/37/ЕО (ОВ L 127, 29.4.2014 г., стр. 1).
         
            (3)  Регламент за изпълнение (ЕС) 2016/779 на Комисията от 18 май 2016 г. за определяне на единни правила относно процедурите за определяне дали тютюнево изделие притежава характерни вкусово-ароматни качества (OВ L 131, 20.5.2016 г., стр. 48).
      
      
         
            ПРИЛОЖЕНИЕ
            Методика за техническата оценка на изпитваните изделия, която служи за определяне на тютюневите изделия с характерни вкусово-ароматни качества
            Прилага се за цигари и продукти за ръчно свиване на цигари
            Одобрена от Независимата консултативна група за характерните вкусово-ароматни качества на тютюневите изделия на 21-вото заседание, състояло се на 24 юни 2020 г., с незначителни редакторски изменения, направени на 2-ри септември 2020 г.
            
                        Настоящият доклад съдържа консолидирана методика в подкрепа на решението дали дадено тютюнево изделие притежава характерни вкусово-ароматни качества. Методиката е разработена от Независимата консултативна група за характерните вкусово-ароматни качества на тютюневите изделия, като са взети предвид приносът, получен от техническата група (Решение за изпълнение (ЕС) 2016/786 на Комисията от 18 май 2016 г.), и най-добрите налични практики в областта.
                        В съответствие с член 19 от свое Решение за изпълнение (ЕС) 2016/786 ще публикува методиката на следния специален уебсайт и ще предостави връзка към този уебсайт от регистъра на експертните групи.
                        Вж. https://ec.europa.eu/health/tobacco/products/characterising_flavours/panel_en и https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1 за повече информация.
                     
                  
               ДЕКЛАРАЦИЯ ЗА ОТКАЗ ОТ ОТГОВОРНОСТ
            
            Докладите/становищата на Независимата консултативна група за характерните вкусово-ароматни качества на тютюневите изделия представляват мненията на независимите учени, които са нейни членове. Докладите/становищата се публикуват от Европейската комисия само на оригиналния език.